stanford-oval/wikipedia huggingface dataset:
Pasmajärvi (Enontekiö)

| Pasmajärvi |
| --- | --- |
Valtiot:  Suomi 
Paikkakunta:  Enontekiö
Koordinaatit:  68°22′00″N, 24°17′20″E
Järvinumero:  65.678.1.001
Mittaustietoja
Pinnankorkeus:  301,7 m 
Rantaviiva:  18 km 
Pinta-ala:  5,64 km² 
 fiPasmajärvi 
Pasmajärvi (Basmajávri) on soiden ympäröimä matala ylänköjärvi Enontekiön kuntakeskuksen Hetan itäpuolella Lapin maakunnan luoteisosassa. Sen pinta-ala on 5,6 neliökilometriä. Etäisyys Rovaniemeltä on 215 kilometriä pohjoisluoteeseen.
Maantiede

Pasmajärven pituus etelästä pohjoiseen on noin 4,4 kilometriä. Järvi muodostuu laajasta selkävedestä sekä pohjoisosan Laattulahdesta ja Kovatuslahdesta, joita erottaa Lammasniemi. Kartan mukaan Pasmajärven syvin kohta on kaksi metriä. Järven pohjoisosassa sijaitsee useita saaria (Petsalmensaari, Kovatuslahdensaari), kaakkoisrannan läheisyydessä sijaitsee Ylijoensaari.
Pasmajärveen virtaa Ylijoki idästä ja useita pienempiä laskuojia eri ilmansuunnista. Pasmajärven luoteisrannalta alkaa Pasmajoki, joka virtaa noin kaksi kilometriä länteen sijaitsevan Peltovuoman kylän halki Angelijärveen (298,1 metriä mpy). Virta vie edelleen länteen Käkkälöjokeen, joka laskee Ounasjokeen.
Pasmajärvi (65.678.1.001) kuuluu Pasmajärven alueeseen (65.678), joka on kolmannen jakovaiheen vesistö Kemijoen vesistössä (65). Toinen jakovaihe on Käkkälöjoen valuma-alue (65.67) ja ensimmäinen jakovaihe Ylä-Ounasjoen valuma-alue (65.6). Pasmajärvi on laajin Pasmajärven alueen 71:stä vähintään hehtaarin laajuisesta vakavedestä. Toiseksi laajin on Sattajärvi. Suurella osalla alueen järvistä ei ole virallista nimeä.
Pasmajärvi on viidenneksi laajin Enontekiön yli 3 000 järvestä. Sitä seuraa Ketojärvi.
Dead to the Past, Blind for Tomorrow

| Dead to the Past, Blind for Tomorrow Reflexion |
| --- | --- | --- |

Studioalbumin tiedot
 Äänitetty : 2007
 Julkaistu: 2008
 Tuottaja(t): Aksu Hanttu
 Tyylilaji: goottirock
 Kesto: 40.08
 Levy-yhtiö: Mach XX
Listasijoitukset
  Suomen virallinen lista: 30.
Reflexionin muut julkaisut
| Out of the Dark 2006 | Dead to the Past, Blind for Tomorrow 2008 | Edge 2010 |
Dead to the Past, Blind for Tomorrow on oululaisen Reflexion-rockyhtyeen vuonna 2008 ilmestynyt toinen studioalbumi.
Albumi nousi Suomen virallisen listan sijalle 30.
Kappaleet

Non-stop Glorious Ride – 3.33
Embrace of Wrath – 4.22
Twilight Child – 3.27
Dancing in the Air – 2.54
Dead Without You – 3.09
Weak and Tired – 4.02
Black Is the Colour of Your Life – 3.31
The One With No Name – 4.18
Forever Got Too Long – 2.56
The Thousand Nails in My Heart – 3.16
Just One Word (Goodbye) – 4.40
Kokoonpano

| 0 | 1 | 2 |
| --- | --- | --- |
|  Juha Kylmänen – laulu  Mikko Uusimaa – bassokitara  Juhani Heikka – kitara  Ilkka Jolma – kitara  Raymond Pohjola – rummut  |  Vierailevat muusikot Johannes Kastanja – kosketinsoitin  Marco Sneck – kosketinsoitin  Aksu Hanttu – kosketinsoitin, musiikkiohjelmointi  Jaakko Teittinen – murinalaulu  Olli Estola – perkussiot  |  Tuotanto Aksu Hanttu – tuottaja, äänittäjä, miksaaja  Svante Forsbäck – masteroija  Vesa Ranta – kansitaide, valokuvat  |
Arvostelut

Imperiumi.net:
Paul Brown (amerikkalaisen jalkapallon valmentaja)

Paul Eugene Brown (7. syyskuuta 1908 – 5. elokuuta 1991) oli yhdysvaltalainen amerikkalaisen jalkapallon valmentaja. Hän on tunnettu ”modernin hyökkäyksen isänä” ja on yksi NFL:n alkuhistorian tärkeimpiä hahmoja. Brown saavutti menestystä high school-, yliopisto sekä NFL-tasolla ja kehitti useita innovatiivisia valmennusmetodeja. Hän oli myös perustamassa Cleveland Brownsin ja Cincinnati Bengalsin joukkueita. Näistä jälkimmäinen on nimennyt stadioninsa Brownin mukaan. Paul Brown valmensi Ohio Staten yliopistomestaruuteen ja voitti Cleveland Brownsin kanssa kolme NFL:n mestaruutta.
Brown valittiin Pro Football Hall of Fameen vuonna 1967.
Paul Brodie

Paul Zion Brodie (11. huhtikuuta 1934 Montréal – 19. marraskuuta 2007 Toronto) oli saksofonisti ja pedagogi, joka ajoi Kanadassa klassisen saksofonin asiaa. Hän esitti ja levytti sekä alkuperäisiä että transkriptoituja teoksia eri aikakausilta käyttäen soittiminaan altto-, sopraano- ja sopraninosaksofoneja. Hänestä tehtiin vuonna 1994 Kanadan ritarikunnan upseeri. Brodien oppilaisiin lukeutuivat Robert Bauer, Jean-Guy Brault, Bob Brough, Karin Goldberg, Glen Montgomery, Ramon Ricker, Bill Smith, Michael Stuart ja John Tank.
Brodie opiskeli high school -aikoinaan klarinetinsoittoa. Vuosina 1953–1958 hän sai saksofoninsoiton opetusta Larry Tealilta Ann Arborissa; hän sai Michiganissa sekä musiikin kandidaatin että maisterin arvot. Vuonna 1959 häntä opetti Pariisissa Marcel Mule.
Brodie toimi itse opettajana Royal Conservatory of Musicissa (1959–1960), Toronton yliopistossa (1968–1973) ja Yorkin yliopistossa (vuodesta 1982). Hän myös perusti vuonna 1961 Torontoon oman oppilaitoksensa, Brodie School of Music and Modern Dancen, ja johti sitä, kunnes sen toiminta lopetettiin vuonna 1979. Vuonna 1969 Brodie perusti Eugene Rousseaun kanssa Chicagossa Maailman saksofonikongressin, joka järjestetään kolmen vuoden välein. Hän toimi vuonna 1972 järjestetyn kongressin isäntänä.
Vuodesta 1972 Brodie soitti omassa saksofonikvartetissaan, joka muun muassa edusti Kanadaa Maailman saksofonikongressissa Lontoossa 1976. Vuonna 1979 kvartetti lakkautettiin Brodien keskittyessä entistä enemmän solistiseen uraansa. Hän esiintyi muun muassa Halifaxin ja Toronton sinfoniaorkesterien kanssa. Hän kiersi Kanadassa, Yhdysvalloissa, Meksikossa, Euroopassa, Australiassa, Uudessa-Seelannissa, Kaakkois-Aasiassa ja Kiinassa. Hän sai muiden muassa Keith Bissellin, Richard Henningerin, Lothar Kleinin, William McCauleyn, Oskar Morawetzin ja Tibor Polgarin säveltämään teoksia saksofonille.
Brodien soittoa kuullaan elokuvan Taivas saa odottaa (1978) soundtrackilla. Brodie kuoli 73-vuotiaana sydänleikkauksessa Sunnybrookin sairaalassa.
Paras juontaja tosi-tv-ohjelmassa tai tosi-tv-pohjaisessa kilpailuohjelmassa (Primetime Emmy)

Paras juontaja tosi-tv-ohjelmassa tai tosi-tv-pohjaisessa kilpailuohjelmassa on yksi Primetime Emmy -palkinnon palkintokategorioista. Palkinto jaettiin ensimmäisen kerran vuonna 2008, jolloin palkinnon voitti Selviytyjät-ohjelman juontaja Jeff Probst.
Voittajat ja ehdokkaat

| Vuosi | Voittaja | Ohjelma | Muut ehdokkaat |
| --- | --- | --- | --- |
| 2008 | Jeff Probst | Selviytyjät |  Ryan Seacrest - American Idol  Tom Bergeron - Dancing With the Stars  Howie Mandel - Deal or No Deal  Heidi Klum - Project Runway |
| 2009 | Jeff Probst | Selviytyjät |  Tom Bergeron – Dancing with the Stars  Phil Keoghan – Amazing Race  Heidi Klum – Muodin huipulle  Padma Lakshmi ja Tom Colicchio – Top Chef  Ryan Seacrest – American Idol |
| 2010 | Jeff Probst | Selviytyjät |  Tom Bergeron – Dancing with the Stars  Phil Keoghan – Amazing Race  Heidi Klum – Muodin huipulle  Ryan Seacrest – American Idol |
| 2011 | Jeff Probst | Selviytyjät |  Tom Bergeron – Dancing with the Stars  Cat Deeley – Tanssi jos osaat  Phil Keoghan – Amazing Race  Ryan Seacrest – American Idol |
| 2012 | Tom Bergeron | Dancing with the Stars |  Cat Deeley – Tanssi jos osaat  Phil Keoghan – Amazing Race  Ryan Seacrest – American Idol  Betty White – Betty White’s Off Their Rockers |
PDFCreator

| PDFCreator |
| --- | --- |

Luoja:  PDFforge
Kehittäjä:  PDFforge
Kehityshistoria
Vakaa versio:  2.2.0 /  29. lokakuuta 2015
Tiedot
Ohjelmistotyyppi:  PDF-tulostin Adware
Alusta:  Windows
Ohjelmointikielet:  C#
Lisenssi:  GPLv3
Aiheesta muualla
www.pdfforge.org
PDFCreator on avoimen lähdekoodin ohjelma, jonka avulla mistä tahansa Windows-ohjelmasta käsin voidaan luoda PDF-tiedostoja. PDFCreator asentuu Windowsiin tulostimeksi. PDFCreator mahdollistaa myös PDF-tulostusasetusten tarkemman säädön.
PDFCreatorin varsinainen PDF-tuotto-osuus pohjautuu Ghostscript-ohjelmaan.
Virus- ja mainosohjelmistot

Versiosta 0.9.7 lähtien PDFCreatorin asennuksen mukana on automaattisesti asennettu vahingollisia ohjelmia tietokoneelle, ellei käyttäjä ole niitä erikseen kieltänyt asentumasta.
Ensimmäinen ohjelman mukaan lisätty mainosohjelma oli  PDFForge toolbar -niminen nettiselaimen lisäosa, joka kaappasi selaimen hakutoiminnot. Vuonna 2012 PDFForge toolbar korvattiin MyStart toolbarilla ja myöhemmin samana vuonna SweetIM toolbarilla.
Vuosien 2012-2013 aikana asennuksen mukana tarttuvia ohjelmia ovat olleet AVG Security Toolbar, iClaro Search, Entrusted Toolbar ja Amazonin IE toolbar.
Menestyminen

OpenCD-projekti palkitsi PDFCreatorin parhaana ilmaisena PDF-luontiohjelana Windows-alustalla vuonna 2007. InfoWorld-lehden testeissä PDFCreator palkittiin parhaana vapaan lähdekoodin ohjelmana PDF-luontiohjelmien kategoriassa vuonna 2008.
Aiheesta muualla

PDFCreator
Cuphead

| Cuphead |
| --- | --- |

Kehittäjä:  StudioMDHR Entertainment
Julkaisija:  StudioMDHR Entertainment
Jakelija:  Steam, GOG.com, Humble Store, Nintendo eShop, Microsoft Store ja PlayStation Store
Säveltäjä:  Kristofer Maddigan
Pelimoottori:  Unity
Julkaistu:  29. syyskuuta 2017 (Xbox One, Windows) 28. heinäkuuta 2020 (PlayStation 4)
Lajityyppi:  tasohyppely ja run and gun (en)
Pelimuoto:  kaksinpeli, yksinpeli, moninpeli ja yhteistyömoodi
Ikäluokitus:  ESRB: 10 vuotta tai vanhempi  USK 6 
Alusta:  Mac OS X, Nintendo Switch, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Cuphead on StudioMDHR Entertainmentin kehittämä ja julkaisema tasohyppely. Peli on julkaistu vuonna 2017 Windowsille ja Xbox Onelle ja sen jälkeen Mac OS X:lle ja Nintendo Switchille. Vuonna 2020 peli julkaistiin myös PlayStation 4:lle. Pelin tarina seuraa Cuphead, pientä antropomorfista kuppia, joka lyötyään vetoa omasta sielustaan paholaisen kanssa onnenpelissä "Paholaisen kasinolla" ja hävittyään, lähetetään etsimään karanneiden velallisten sieluja maksuna Cupheadin sielun menetyksestä. Pelaaja voi valita päähenkilöksi Cupheadin tai hänen veljensä Mugmanin. Vuonna 2022 tehtiin peliin perustuva animaatiosarja The Cuphead Show.
Pelin kulku

Cupheadin pelattavuus keskittyy jatkuviin pomotaisteluihin, joihin on sekoittuu myös run-and-gun tasoja. Jokainen niistä on sijoitettu yhteen neljästä maailmasta, ja viimeinen taistelu Paholaista vastaan. Jokainen pomotaistelu sisältää simple, regular ja expert vaikeustason (lukuun ottamatta kahta viimeistä pomoa, joista puuttuu simple). Useimmat pomotaistelut käydään maalla, joissakin pelaajat ohjaavat lentokoneita. Pelissä on varustettavia aseita ja erikoiskykyjä, joita kutsutaan Charmeiksi, niitä voi ostaa pelin sisäisestä kaupasta, käyttämällä tasoilta löytyviä kolikoita. Tason suorittamisen jälkeen pelaajat arvioidaan suorituksen perusteella, joka määräytyy tason suorittamiseen kuluneen ajan, taistelun jälkeen jäljellä olevien elämien, ja torjuttujen hyökkäysten lukumäärän.  Pelissä on kahden pelaajan paikallinen moninpeli. Cupheadin veli Mugman toimii vaihtoehtoisena skininä ja mahdollisena yhteistyökumppanina pelissä.
The Delicious Last Course

30 kesäkuuta 2022 Julkaistiin Cupheadiin DLC - laajennus The Delicious Last Course, joka lisäsi uuden saaren, pomotaistelut ja kolmannen pelattavan hahmon (Ms. Chalice).
Vastaanotto

Peli on saanut GameSpotin arvostelussa arvosanaksi 8/10.
Aiheesta muualla

Cuphead MobyGamesissa (englanniksi)
Patrik Hrošovský

Patrik Hrošovský vuonna 2017.
Patrik Hrošovský (s. 22. huhtikuuta 1992 Bojnice, Tšekkoslovakia) on slovakialainen jalkapalloilija, pelipaikaltaan keskikenttäpelaaja. Hän on kesästä 2019 alkaen edustanut belgialaista Genkiä. Aiemmin hän pelasi Tšekin liigassa. Hän on pelannut Slovakian maajoukkueessa vuodesta 2014.
Hrošovský voitti Tšekin liigamestaruuden Viktoria Plzeňin joukkueessa vuosina 2015, 2016 ja 2018. Hän siirtyi Genkiin elokuussa 2019 ja on viiden kauden aikana pelannut Belgian liigassa 161 ottelua, joissa hän on tehnyt 11 maalia. Hän voitti Belgian cupin vuonna 2021. Hän on pelannut Mestarien liigassa 11 ottelua ja tehnyt maalin lokakuussa 2018 Viktoria Plzeňin pelaajana Real Madridia vastaan. Hän on pelannut Eurooppa-liigassa 25 ottelua ja tehnyt maalin lokakuussa 2015 Viktoria Plzeňin ottelussa Rapid Wieniä vastaan.
Hrošovský on pelannut Slovakian nuorisomaajoukkueissa. Hän pelasi Slovakian A-maajoukkueessa ensimmäisen kerran marraskuussa 2014 ystävyysottelussa Suomea vastaan. EM-kilpailuissa 2016 hän pelasi 60 minuuttia ensimmäisessä alkulohko-ottelussa Walesia vastaan ja täydet minuutit tappiollisessa neljännesvälieräottelussa Saksaa vastaan. Kesällä 2021 käydyissä EM-kilpailuissa hän tuli vaihdosta kentälle ensimmäisessä alkulohko-ottelussa Puolaa vastaan ja pelasi avauskokoonpanossa toisessa alkulohko-ottelussa Ruotsia vastaan. Huhtikuun 2024 loppuun mennessä hän on pelannut 54 A-maaottelua. Maaleja hän ei ole maaotteluissaan tehnyt.
Paimpol

| Paimpol (Pempoull) |
| --- | --- |

 lippu:  vaakuna
 Paimpol
 Koordinaatit: 48°46′43″N, 3°02′43″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Guingamp
Pinta-ala:  
 – Kokonaispinta-ala:  23,6 km²
Väkiluku (2017):  7 172 
 – Väestötiheys:  303 as./km²
Kunnan numero:  22162
 
 Kunnan kotisivut 
Infobox OKVirheellinen NIMI-arvo: 
Paimpol (bretoniksi Pempoull) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla.
Paimpol on vanha satamakaupunki. Nykyään se on tärkeä huvivenesatama, sekä kalastus- ja osterinviljelysatama. Sataman läheisyydessä on kauppoja, ravintoloita ja kahviloita.
Kalastuksen kukoistusaika satamalla oli 1800-luvun lopulla, jolloin kaupungin kalastajat lähtivät helmikuussa Islannin vesille puoli vuotta kestäneelle pyyntimatkalle. Suurimmillaan laivaston lukumäärä oli 80 venettä vuonna 1895. Veneet rakennettiin Paimpolin telakoilla, ja ne olivat yleisemmin tasapohjaisia Doris veneitä. Pyyntimatkat Islantiin alkoivat hiipua vuonna 1914, ja viimeinen tehtiin vuonna 1935.
Nähtävyyksiä

Kaupungin historiallinen keskusta on Place du Martray –aukion ympärillä. Keskustan vanhimmat rakennukset ovat 1500-luvulta. Kaupungin kirkko on rakennettu vuonna 1914. Kaupungin vanha 1300-luvulta peräisin ollut kirkko purettiin ensimmäisen maailmansodan aikana vuosina 1914-1918. Kirkosta kuitenkin säästettiin 1500-luvulta peräisin oleva kellotorni, joka tunnetaan nimellä vanha torni, Vieille tour. Vanhaa tornia vastapäätä on vuonna 1928 valmistunut muistomerkki. Se on tehty lauluntekijä Théodore Botrelinin (1868-1925) muistoksi, joka kirjoitti vuonna 1895 kuuluisan laulun “La Paimpolaise”.
Keskustan ulkopuolella on 1200-luvulla perustettu premonstratenssiluostari Abbaye de Beauport. Luostari suljettiin Ranskan vallankumouksen aikana. Tämän jälkeen sitä käytettiin asuntoina, kouluna ja siiderin valmistuspaikkana. Luostari luokiteltiin historialliseksi muistomerkiksi vuonna 1862. Vuonna 1992 luostarin tiloineen otti haltuunsa Conservatoire du littoral, joka on Ranskan rannikoiden suojeluvirasto. Nykyään luostarissa järjestetään erilaisia kulttuuritapahtumia, kuten näyttelyitä ja esityksiä.
Paimpolin ja Pontrieux'n kuntien välillä kulkee kesäaikaan museorautatie La Vapeur du Trieux.
Satama vuonna 1895
Place du Martray
Vieille tour
Abbaye de Beauport
Aiheesta muualla

Kuvia tai muita tiedostoja aiheesta Paimpol Wikimedia Commonsissa
Pain & Suffering

| Pain & Suffering Rhino Bucket |
| --- | --- | --- |

Kokoelmalevyn tiedot
 Julkaistu: 6. helmikuuta 2007
 Tyylilaji: heavy metal, hard rock
 Levy-yhtiö: Acetate Records
Rhino Bucketin muut julkaisut
| And Then It Got Ugly 2006 | Pain & Suffering 2007 | No Song Left Behind 2007 |
Pain and Suffering on Rhino Bucketin kokoelma-albumi. Se julkaistiin vuonna 2007 levymerkillä Acetate Records.
Kappaleet

Pain – 4.34
I Stand Before You – 6.14
Too Much Talk – 4.36
Blow by Blow – 4.27
Mad Maggie – 4.52
Bird on a Wire – 3.28
What'd You Expect – 4.48
I Was Told – 3.47
The Hard Grind – 4.16
World Gone Mad – 5.06
Ain't Got Solutions – 3.42
Head Above Water – 4.20
Knife in You – 4.27
Swingin' with Sally – 3.37
Bastard – 5.24
Kokoonpano

Georg Dolivo – kitara, laulu
Greg Fields – kitara
Reeve Downes – basso
Simon Wright – rummut
Paskuri (Jämsä, Koskenpää)

| Paskuri |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°05′50″N, 24°58′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.526.1.019
Mittaustietoja
Pinnankorkeus:  110 m 
Rantaviiva:  0,7 km 
Pinta-ala:  0,018 km² 
 fiPaskuri 
Paskuri on Koskenpäällä Jämsän pohjoisosassa sijaitseva 1,8 hehtaarin laajuinen metsäjärvi. Etäisyys Jämsän keskustasta on 28 kilometriä pohjoisluoteeseen.
Maantiede

Paskurin lounais–koillissuuntainen pituus on 250 metriä. Järveä ympäröi Paskurinsuo. Järven eteläpuolitse kulkee yhdystie 16537, jonka eteläpuolella sijaitsee Karjosuo. Puoli kilometriä Paskurilta länteen sijaitsee Riihijärven Niemelänlahti, puolitoista kilometriä koilliseen sijaitsee Koijärvi. Etelässä Karjosuon eteläpuolella sijaitsee Hanhijärvi. Paskurin lounaisrannalta lähtee laskuoja Riihijärvelle.
Paskuri kuuluu Vataanjoen valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö.
Jämsässä on myös toinen Paskuri, se sijaitsee Ouninpohjassa 36 kilometriä Koskenpään Paskurilta etelään.
Paras komediaesiintyminen (MTV Movie Awards)

Paras komediaesiintyminen (engl. Best Comedic Performance) on ollut palkintokategoriana MTV Movie Awards -gaalassa alusta eli vuodesta 1992 alkaen. Vuonna 2013 palkintoa ei jaettu.
Palana

| Palana Палана |
| --- | --- |

 lippu:  vaakuna
Valtio:  Venäjä
Subjekti:  Kamtšatkan aluepiiri
Hallinto:  
 – Hallinnon tyyppi:  Kaupunkipiiri
Pinta-ala:  
 – Kokonaispinta-ala:  4 650 km²
Väkiluku (2013):  3 134
 – Väestötiheys:  0,67 as./km²
Aikavyöhyke:  UTC+12 (MSK+9)
 
 www.palana.org 
Infobox OKVirheellinen NIMI-arvo: 
Palana (ven. Пала́на) on kaupunkityyppinen taajama Kamtšatkan aluepiirissä Venäjän kaukoidässä, entisessä Korjakiassa. Taajama sijaitsee Kamtšatkan niemimaan  länsirannikolla Palana-nimisen joen rannalla kahdeksan kilometriä sisämaahan Ohotanmeren rannalta; joen suulla Ust-Palanassa on merisatama. Taajaman asukasluku on 3 134 (2013).[lähde? ]
Palana on Tigilin piirin hallintokeskus. Taajama ei kuitenkaan itse ole piirin osa, vaan sillä on itsenäisen kaupunkipiirin status. Palana sijaitsee noin 850 km pohjoiseen Petropavlovsk-Kamtšatskista.
Vuosina 1991–2007 Palana oli Korjakian autonomisen piirikunnan hallinnollinen keskus.
Aiheesta muualla

Palanan kaupunkipiirikunnan sivusto (venäjäksi)
Aleutit •
Bystraja •
Jelizovo •
Karaga •
Milkovo •
Oljutor •
Palana •
Penžina •
Petropavlovsk-Kamtšatski •
Sobolevo •
Tigil •
Ust-Bolšeretsk •
Ust-Kamtšatsk •
Viljutšinsk
Orgasm

| Orgasm Head Machine |
| --- | --- | --- |

Studioalbumin tiedot
 Julkaistu: 1969
 Tuottaja(t): David Paramor
 Tyylilaji: rock
 Kesto: 37.15
 Levy-yhtiö: Major Minor
Orgasm on Head Machinen ensimmäinen studioalbumi. Se julkaistiin vuonna 1969 levymerkillä Major Minor.
Kappaleet

Kaikki kappaleet säveltänyt David Paramor.
Kappaleet > A-puoli

Climax – You Tried to Take it All – 6.52
Make the Feeling Last – 3.38
You Must Come with Me – 4.55
The Girl Who Loved, the Girl Who Loved – 3.35
Kappaleet > B-puoli

Orgasm – 8.54
The First Time – 5.00
Scattering Seeds – 3.21
Kokoonpano

David Paramor – laulu, taustalaulu
Ken Leslie (Ken Hensley) – kitara, koskettimet, laulu
Joe Konas – kitara, laulu
John Leadhen (John Glasscock) – basso
Brian & Lee Poole (Brian Glasscock & Lee Kerslake) – rummut
Mike Road – lyömäsoittimet
Clash Royale

| Clash Royale |
| --- | --- |


Kehittäjä:  Supercell
Julkaisija:  Supercell
Jakelija:  Supercell
Julkaistu:   2. maaliskuuta 2016
Lajityyppi:  areenataistelu
Pelimuoto:  yksinpeli, moninpeli
Ikäluokitus:  PEGI: 7, Apple: 9+
Alusta:  Android, iOS
Hinnoittelutapa:  ilmaispeli (mahdollisuus mikromaksuihin)
Jakelumuoto:  Google Play, iTunes
Vaatimukset:  Android 4.1 tai uudempi iOS 7.0 tai uudempi
Lisää peliartikkeleitaVideopelien teemasivulla
Infobox OK     : 
Clash Royale on Supercellin kehittämä ja vuonna 2016 julkaisema freemium-strategiapeli iOS- ja Android-laitteille. Peli on yhdistelmä keräilykortti- ja tornipuolustus- sekä reaaliaikaista toimintastrategiapeliä. Peli julkaistiin maailmanlaajuisesti 2. maaliskuuta 2016 ja se nousi Applen App Storen tuottavimmaksi sovellukseksi ohi Pokémon Go:n syyskuussa 2016.
Pelaaminen

Clash Royale on tornipuolustuspeli, jossa pelaaja kerää ja kehittää erilaisia Clash of Clans -pelimaailman hahmoihin perustuvia kortteja. Korteilla taistellaan eri areenoilla muita pelaajia vastaan. Jokainen kortti on yksilöllinen ja niitä voi olla taistelupakassa (Battle Deck) vain 8 kappaletta kerrallaan. Korttien avulla laitetaan erilaisia joukkoja, rakennuksia ja loitsuja taisteluareenalle. Korttien käyttäminen maksaa 1–10 eliksiiriä (Elixir) kortista riippuen ja yksi eliksiiri kertyy ensimmäisten kahden minuutin aikana 2,8 sekunnissa ja sen jälkeen 1,4 sekunnissa. Eliksiiriä voi olla korkeintaan 10 kerrallaan.
Pakan kahdeksan korttia kiertävät niin, että pelaajan kädessä on aina neljä korttia, ja kun kortin käyttää tilalle tulee uusi (näkyy kulmassa). Samaa korttia ei voi käyttää heti uudestaan, paitsi jos käyttää peili (Mirror) -korttia. Voittamalla taistelun saa arkkuja (Chest). Arkkuja voi olla samaan aikaan vain neljä, joista yhden kerrallaan voi laittaa avautumaan. Taistelun voittamisesta saa myös peliin kuuluvaa rahaa, mutta vain tietyn määrän päivässä. Arkuista saa kortteja, rahaa, jalokiviä (Gem) ja taikaesineitä arkusta riippuen. Pelaaja voi avata uusia areenoita, haastaa muita pelaajia verkossa sekä muodostaa klaaneja korttien jakamiseksi ja kaveriotteluiden pelaamiseksi.
Aina kun pelaaja voittaa 1v1-taistelun, pelaajan pokaalimäärä kasvaa jonkin verran. Jokaiselle areenalle pääsyyn tarvitaan tietty määrä pokaaleja esimerkiksi Loitsulaakso = 1000 pokaalia. Samalla areenalla olevat pelaajat taistelevat toisiaan vastaan, joten vastustajat ovat periaatteessa samantasoisia pelaamaan kuin pelaaja itse.
Pelien voittamisesta saatavien arkkujen lisäksi pelaaja voi avata kruunuarkkuja (Crown Chest), joiden avaamiseen pitää kerätä kruunuja otteluista. Näiden lisäksi pelinsisäisestä korttikaupasta (Card Shop) voi ostaa harvinaisempia arkkuja jalokivillä, ja joskus myös pelirahalla. Sieltä voi myös ostaa nimensäkin mukaisesti kortteja.